El Mercat del Bescanvi de Llibres torna a la Casa de Cultura, el 28 de novembre
2025-07-24

El Mercat del Bescanvi de Llibres torna, com cada últim dijous de mes, a la Casa de Cultura de Burjassot. L’equip de les Biblioteques Municipals torna a apostar per aquesta activitat demandada i acollida, de manera molt positiva, per part de la ciutadania.

Al novembre, la cita és dijous que ve 28 de novembre, de 17.00 a 19.00 hores, en la planta baixa de Casa de Cultura. En el Mercat del Bescanvi de Llibres es poden intercanviar llibres ja llegits per nous que es vulguen descobrir.

L’objectiu d’aquesta activitat és fomentar el plaer de llegir a través de l’intercanvi de llibres, a qualsevol edat, ja que, tal com assenyalen des de les Biblioteques, sempre hi ha un nou llibre per a una nova lectora o lector.